27 Ιουλίου 2016

**ΔΕΛΤΙΟ ΤΥΠΟΥ**

**Το ellak.gr άλλαξε, λαμβάνοντας υπόψη τις προτάσεις των αναγνωστών**

Σε συνέχεια της [ετήσιας έρευνας](https://ellak.gr/2016/05/apotelesmata-erotimatologiou-gia-to-periechomeno-tou-enimerotikou-deltiou-tis-eellak/) που πραγματοποίησε ο [Οργανισμός Ανοιχτών Τεχνολογιών - ΕΕΛΛΑΚ](https://eellak.ellak.gr/i-eteria-eleftherou-logismikoulogismikou-anichtou-kodikaeellak/) αναφορικά με το περιεχόμενο του ενημερωτικού δελτίου της ΕΕΛΛΑΚ, και των απαντήσεων που λάβαμε αποφασίσαμε να ανασχεδιάσουμε τους διαδικτυακούς μας τόπους.

Έτσι σύμφωνα με τις προτάσεις των αναγνωστών το [ellak.gr](https://ellak.gr/) άλλαξε και έχει νέα όψη.

Το [ellak.gr](https://ellak.gr/) πλέον συγκεντρώνει στην πρώτη σελίδα τα νέα άρθρα από όλους τους διαδικτυακούς τόπους της ΕΕΛΛΑΚ και λειτουργεί ως πύλη. Αυτό έχει ως αποτέλεσμα να διευκολύνει την αναζήτηση των νέων άρθρων που δημοσιεύονται καθώς εμφανίζονται όλα σε ένα σημείο ενώ ταυτόχρονα μπορείτε να αναζητήσετε εύκολα τους ιστότοπους - θεματικές που σας ενδιαφέρουν.

Μπορείτε να συμβάλλετε και να συμμετέχετε στην κοινότητα με έξι διαφορετικούς τρόπους. Ποιοί είναι αυτοί; Πηγαίνετε στο κάτω μέρος της πύλης και θα μάθετε! Εάν θέλετε να δείτε τι μας ρωτούν συνήθως, πηγαίνετε [εδώ](https://ellak.gr/sichnes-erotisis/), ενώ εάν έχετε ακόμα απορίες ρωτήστε μας/πείτε μας τη γνώμη σας, συμπληρώνοντας τη φόρμα [εδώ](https://ellak.gr/pite-mas-ti-gnomi-sas/) και εμείς θα προσπαθήσουμε να σας βρούμε τη λύση!

Επιπλέον δίνεται η δυνατότητα σε όσους θέλουν να στηρίξουν το έργο και τις δράσεις του Οργανισμού Ανοιχτών Τεχνολογιών - ΕΕΛΛΑΚ να κάνουν μία δωρεά μέσα από το [donate.ellak.gr](https://donate.ellak.gr/).  Ενδεικτικές δράσεις που θα υποστηρίζονται μέσα από τις δωρεές είναι:  αγορά υλικού για τον εξοπλισμό σχολικών εργαστηρίων υπολογιστών, ενίσχυση προγραμματιστών για έργα ανοιχτού λογισμικού, ενίσχυση έργων ανοιχτού και ελεύθερου λογισμικού αλλά και crowdfunding διάφορων δράσεων.

Ο **Οργανισμός Ανοιχτών Τεχνολογιών - ΕΕΛΛΑΚ** θέλει και προσπαθεί να προωθεί τις Ανοιχτές Τεχνολογίες προς όλες τις κατευθύνσεις και με αυτή την αλλαγή φιλοδοξεί να **λειτουργήσει ως κέντρο γνώσης και πλατφόρμα διαλόγου για τις ανοιχτές τεχνολογίες.**

**Για τον Οργανισμό Ανοιχτών Τεχνολογιών - ΕΕΛΛΑΚ**

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 30 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons (wiki.creativecommons.org/Greece), είναι ιδρυτικό μέλος του COMMUNIA (www.communia-association.org), είναι ο ελληνικό κόμβος για το Open Data Institute (opendatainstitute.org), και είναι μέλος του Open Budget Initiative (internationalbudget.org/what-we-do/major-ibp-initiatives/open-budget-initiative).

Επικοινωνία: Βιβή Πετσιώτη: 210 7474-271, info at ellak.gr